Kuurort: Vana Sharm Hinnas: hommiku- ja õhtusöögid. Lisatasu eest kõik hinnas.  Vaadake ka: www.coralhillsresort.com  Hinnad leiate lehekülje lõpust.    Üldiseloomustus ja asukoht: Coral Hills Resort on uus ja ilus, 2007 aasta märtsis avatud, heatasemeline neljatärni hotell hea asukohaga Vanas Sharmis Um El-Sid kaljul mere kohal, vaid jalgsimatka kaugusel Vana Sharmi keskusest. Naama Bay on 10-minutilise sõidu kaugusel. Hotellis on vabaajajuhtide tiim, 2 korda nädalas  on õhtuti showprogrammid.  Rand ja basseinid: Hotelli rand asub Vanas Sharmis ning kuus korda päevas sõidab sinna tasuta hotelli minibuss. Rand on liivane ning korallideta. Lamamistoolid on tasuta, kuid rätikulaenutust ei ole ning rannalina tuleb endal hotellist kaasa võtta. Rannas on rannabaar, beduiinikohvik ning veespordikeskus.  Lisaks oma rannale pakub hotell transfeeri veel kahte  randa:  ▪ Wind Beach (tasu 20 LE) - asub Naama Bays, liivarand.  ▪ Sharm Reef Beach (tasu 10 LE) - asub Vana Sharmi lähedal. Selles rannas on korallid ning suurepärased snorkeldamisvõimalused.  Hotellil on 2 suurt basseini ja mullivann. Lastele on ühest suurest basseinist eraldatud väike osa. Basseiniala ilmestavad kunstkaljud, kosed ning 20 meetri pikkune lazy river, ehk laisk jõgi. Osa tagumisest basseinist on krobelise põhjaga, imiteerimaks koralle. Basseine ümbritsevad avarad päikeseterrassid.    Teenused:   Hotellis on korvpalli- ja jalgpalliväljak ▪ terviseklubi ▪ saun (lisatasu eest) ▪ jõusaal (tasuta) ▪ kliinik ▪ pesula ja keemiline puhastus ▪ kaupluste arkaad ▪ vabaaja juhtide tiim ▪ piljard ▪ lauatennis ▪ traadita  lendav internet (otsetõlge hotelli kodukalt: wire fly internet) ▪ arvutinurk (interneti kasutamine maksab 40 LE tund) ▪ tasuta minibussiühendus Naama Baysse ▪ parkla.  Veel on hotellis sukeldumiskeskus, mille teenustest saavad hotelli kliendid 25% soodustust.  Restoranid, baarid ja õhtune meelelahutus:  Pearestoran pakub roogi nii rootsi lauast kui menüüst. Hotellis on kohvik,  lobbibaar ja basseinibaar. Väljas, basseinide juures on ka hubane beduiinikohvik, kus on mõnud õhtuid veeta ning vesipiipu tõmmata. Õhtuti disko. Võimalus ööpäevaringselt toitu tuppa tellida. Kord nädalas, pühapäeviti korraldatakse hotelli pisikesel välilaval rahvusõhtuid.  Toad:  Coral Hills Resortis on 94 hästisisustatud ning hubast tavatuba ja 37 peretuba. Tavatoad on rõdu või terrassiga ning  osadel 1. korruse tubadel on ka omaette sissepääs. Terassidelt on võimalik ka otse välja jalutada. Tavatuppa mahub 1 lisavoodi. Vaade on basseinidele. Peretoad on 2-toalised. Elutoas on diivanvoodi, söögilaud, TV-nurk ja väike kööginurk.  Tubades on: SAT-TV 18 kanaliga ▪ telefon ▪ minibaar ▪ föön ▪ individuaalselt kontrollitav kliimaseade ▪ seif ▪ wifi ühendus (hind 75 LE päevas) Vannitubades on vann.    Hinnad:  Teid huvitava reisi hinna leidmiseks valige sobiv kuu. Tabelis on kõigepealt reisipaketi hinnad inimese kohta reisi kuupäevade järgi, siis lisamaksud ja soodustused.  Hinnas on:  ▪ Lend  Tallinnast Sharm el Sheikhi ja tagasi koos lennujaamamaksudega  ▪ Transfeer lennujaamast hotelli  ▪ Majutus kaheses tavatoas  ▪ Hommiku- ja õhtusöögid  ▪ Travel IN'i eestikeelse reisiesindaja teenused  ▪ Aastavahetusreisil pidulik õhtusöök  Hinnale lisandub:  ▪ viisa: 290 krooni  ▪ kindlustus (soovi korral)   Märkused:  ▪  Peretoa lisamaks on 1200 krooni täiskasvanu kohta nädalas. Lapsed poole hinnaga.